wannaphong/clean_thaiwikipedia huggingface dataset:
# ซูเดเทินลันท์
thumb|right|การแบ่งเขตปกครองดินแดนซูเดเทินลันท์ของนาซีเยอรมนี

ซูเดเทินลันท์ (เช็กและ) คือชื่อดินแดนในภาษาเยอรมัน (และถูกใช้ในภาษาอังกฤษในช่วงครึ่งแรกของคริสต์ศตวรรษที่ 20) ที่ใช้หมายถึงอาณาเขตทางตอนเหนือ ใต้ และตะวันตก ของเชโกสโลวาเกีย อันเป็นบริเวณที่ประชากรเชื้อสายเยอรมันและใช้ภาษาเยอรมันเป็นภาษาแม่อาศัยอยู่จำนวนมาก โดยเฉพาะเขตปกครองที่ติดชายแดนอย่าง โบฮีเมีย มอเรเวีย และส่วนของไซลีเชียซึ่งตั้งอยู่ในอาณาเขตของเชโกสโลวาเกีย ซึ่งในขณะนั้นเป็นดินแดนส่วนหนึ่งของออสเตรียไปจนกระทั่งสงครามโลกครั้งที่หนึ่งสิ้นสุดลง

ซูเดเทินลันท์ เป็นการสมาสคำในภาษาเยอรมันระหว่าง ลันท์ ซึ่งหมายถึงประเทศหรือดินแดน กับคำว่า ซูเดเทิน ซึ่งเป็นชื่อภาษาเยอรมันของเทือกเขาซูเดเทส (Sudetes) ที่ทอดตัวยาวตามแนวเขตแดนทางตอนเหนือของสาธารณรัฐเช็กและไซลีเชียล่าง (Lower Silesia; ปัจจุบันเป็นส่วนหนึ่งของโปแลนด์) อย่างไรก็ตามซูเดเทินลันท์เป็นคำที่ใช้หมายถึงดินแดนส่วนที่เลยไปจากแนวเทือกเขาดังกล่าวไปมากพอสมควร

ในประวัติศาสตร์ไม่ปรากฎคำว่า ซูเดเทินลันท์ ไปจนกระทั่งช่วงต้นคริสต์ศตวรรษที่ 20 และไม่เป็นที่รู้จักหรือใช้กันอย่างแพร่หลายไปจนกระทั่งสงครามโลกครั้งที่หนึ่งสิ้นสุดลง เมื่อจักรวรรดิออสเตรีย-ฮังการีของชาวเยอรมันล่มสลาย ส่งผลให้เกิดการแตกกระจายออกเป็นรัฐต่าง ๆ มากมาย ชาวเยอรมันซูเดเทินที่อาศัยอยู่แต่ดั้งเดิมจึงกลายเป็นชาวเยอรมันผลัดถิ่นในประเทศใหม่อย่างเชโกสโลวาเกียไปโดยปริยาย ต่อมาคำนี้มีความสำคัญมากขึ้นจากวิกฤตการณ์ซูเดเทิน (Sudeten crisis) ปี ค.ศ. 1938 เมื่อนาซีเยอรมนีเรียกร้องให้มีการผนวกรวมดินแดนซูเดเทินลันท์เข้ากับเยอรมนี และหลังจากนั้นนาซีเยอรมนีได้เข้ายึดครองดินแดนโดยอาศัยเงื่อนไขที่ได้ลงนามไว้ในความตกลงมิวนิก อย่างไรก็ตามหลังจากสงครามโลกครั้งที่สองสิ้นสุดลงและได้มีการรื้อฟื้นประเทศเชโกสโลกวาเกียขึ้นมาใหม่ ชาวเยอรมันซูเดเทินส่วนมากถูกขับไล่ออกจากดินแดนดังกล่าว ส่งผลให้ปัจจุบันเหลือเพียงแต่ประชากรส่วนมากที่ใช้ภาษาเช็กเป็นภาษาแม่อาศัยอยู่เท่านั้น

ภูมิภาคของสาธารณรัฐเช็กในปัจจุบันที่เคยเป็นดินแดนซูเดเทินลันท์ในอดีต ได้แก่ เขตคาร์ลอวีวารี เขตลีเบเรซ เขตออลอโมตซ์ เขตมอเรเวีย-ไซลีเชีย และเขตอูสตีนาดลาเบม
# อี โฮ
อี โฮ (เกิดเมื่อวันที่ 22 ตุลาคม พ.ศ. 2527) เป็นอดีตนักฟุตบอลชาวเกาหลีใต้อี โฮ กับการอำลาสนามอย่างเป็นทางการ เขาเคยลงเล่นให้เมืองทอง ยูไนเต็ด และอยุธยา ยูไนเต็ดผนึกเนเกรา! "อี โฮ" ลาอยุธยากลับบ้านเกิด และเขาได้แต่งงานกับ ยัง อึน-จี ศิลปินวงเบบีวอกซ์รีฟ ปัจจุบันเขาทำหน้าที่เป็นผู้ช่วยผู้จัดการทีมสโมสรฟุตบอลโซลอีแลนด์

เกียรติประวัติ
อุลซันฮุนได
 เคลีก (1): 2005
 เคลีกคัพ (1): 2011
 โคเรียนซูเปอร์คัพ (1): 2006
 เอเอฟซีแชมเปียนส์ลีก (1): 2012
 เอ3 แชมเปียนส์คัพ (1): 2006

ช็อนบุกฮุนไดมอเตอส์
เอเอฟซีแชมเปียนส์ลีก (1): 2016

เมืองทอง ยูไนเต็ด
ไทยลีกคัพ (1): 2560
# การปรับรูปแบบการเขียนอักษรไทยโดยรัชกาลที่ 6
การปรับรูปแบบการเขียนอักษรไทยโดยรัชกาลที่ 6 เป็นการปรับปรุงรูปแบบการเขียนอักษรไทยเพื่อลดความสับสนในการอ่านออกเสียง โดยใช้รูปแบบของอักษรอริยกะและอักษรไทยสมัยพ่อขุนรามคำแหงมหาราชเป็นต้นแบบ พระบาทสมเด็จพระมงกุฏเกล้าเจ้าอยู่หัวได้ทรงประดิษฐ์ขึ้นเมื่อ พ.ศ. 2460 แต่หลังจากประทานพระบรมราชาธิบายในเรื่องดังกล่าวและตีพิมพ์เผยแพร่แล้ว ไม่ได้รับการสนับสนุนโดยแพร่หลายจึงล้มเลิกไป ในปัจจุบันพบการใช้รูปแบบการเขียนนี้ในบางแห่งเท่านั้น
 สาเหตุในการปรับปรุง 
 อักษรไทยวางสระไว้รอบพยัญชนะทำให้สับสน
 สระประสมของไทยเกิดจากการประสมรูปสระตามใจชอบโดยไม่ได้คำนึงถึงฐานของการเกิดเสียงจริง
 พยัญชนะที่ไม่มีสระกำกับออกเสียงได้ทั้งอะและออ
 การเขียนพยัญชนะสองตัวติดกันไม่สามารถแยกได้ว่าเมื่อใดจะอ่านแบบอักษรนำหรือแบบอักษรควบกล้ำ หรือไม่สามารถแยกความแตกต่างระหว่างอักษรนำ-ตัวสะกด ตัวควบกล้ำหรือพยัญชนะต้นของอีกคำหนึ่ง
 การเขียนหนังสือไทยไม่มีการเว้นวรรคระหว่างคำ ทำให้อ่านได้ยาก 
 การเปลี่ยนแปลง 
กำหนดให้ใช้รูปสระใหม่ จำนวน 20 รูป โดยนำแบบอย่างจากอักษรอริยกะและอักษรไทยสมัยพ่อขุนรามคำแหงมหาราช สระรูปใหม่ทั้งหมดนี้เขียนหลังพยัญชนะเท่านั้น พยัญชนะที่เขียนติดกันให้ออกเสียงควบกล้ำเท่านั้น ยกเลิกการใช้วิสรรชนีย์ (-ะ) แทนเสียงสระอะแต่ใช้กำกับสระเสียงสั้นเท่านั้น

พยัญชนะคงรูปเดิมแต่เพิ่มเครื่องหมายฆาฏประกาศ (.) ไว้ใต้อักษรนำและอักษรที่ไม่ออกเสียง พยัญชนะที่ไม่มีสระกำกับจะออกเสียงไม่ได้ ถ้าต้องออกเสียงตัวสะกด ต้องใส่เครื่องหมายเปย์ยาลย่อ (‘)ไว้หลังพยัญชนะต้น เช่น ช’น อ่านว่า ชะ-นะ พยัญชนะต้นที่ออกเสียงออให้ใส่เปย์ยาลย่อไว้ข้างหลัง ตัว ร เป็นตัวสะกดโดยไม่มีสระกำกับให้ออกเสียง ออน อักษรกล้ำของคำที่มาจากภาษาต่างประเทศ ให้ใช้เครื่องหมาย อนุสวาร (◦) ในภาษาสันสกฤตมาใช้ โดยวางไว้เหนือพยัญชนะตัวแรกเมื่อกล้ำสองตัว หรือตัวที่สองเมื่อกล้ำสามตัว
 การใช้งาน 
ทรงประดิษฐ์เสร็จสิ้นเมื่อ 6 เมษายน พ.ศ. 2460 ได้ประทานพระบรมราชาธิบายในเรื่องดังกล่าวต่อสมัคยาจารยสมาคม และได้ตีพิมพ์ในหนังสือวิทยาจารย์ เล่มที่ 17 ตอนที่ 11 วันที่ 1 มิถุนายน พ.ศ. 2460วิธีใหม่สำหรับใช้สระ และเขียนหนังสือไทย. วิทยาจารย์. เล่มที่ 17 ตอนที่ 11. 1 มิถุนายน พ.ศ. 2460. หน้า 458–494.   แต่การสนับสนุนในเรื่องนี้ไม่แพร่หลายเท่าที่ควรจึงต้องระงับไป โดยอักษรแบบใหม่นี้ มีที่ใช้จริง ได้แก่
 บัตรอวยพรวันวิสาขบูชาที่ประทานให้หม่อมหลวงปิ่น มาลากุล เมื่อ พ.ศ. 2463 
 ชื่อปกหนังสือพิมพ์ดุสิตสมิตทุกฉบับระหว่าง พ.ศ. 2460 – 2467
 พระธรรมคาถาว่าด้วยทศพิธราชธรรม 10 ประการ ในโดมพระที่นั่งบรมพิมานหลังการบูรณะใหม่เมื่อ พ.ศ. 2467
 ฐานพระบรมราชานุสาวรีย์ของรัชกาลที่ 6 ณ บริเวณหน้าสวนลุมพินี กรุงเทพฯ พระนามเดิมของพระองค์ วชิราวุธ จารึกด้วยอักขรวิธีของพระองค์ร่วมกับพระนามอื่นๆที่จารึกด้วยอักขรวิธีปัจจุบัน
 ตราสมาคมนักเรียนเก่าวชิราวุธวิทยาลัย
# ทีเอ็นเอ คิงออฟเดอะเมาน์เทน แชมเปี้ยนชิพ
ทีเอ็นเอ คิงออฟเดอะเมาน์เทน แชมเปี้ยนชิพ  เป็นเข็มขัดแชมป์รองของ โทเทิล นอนสต็อป แอคชั่น เรสต์ลิง ก่อตั้งขึ้นเมื่อวันที่ 23 ตุลาคม ค.ศ. 2008 และสิ้นสุดในวันที่ 12 สิงหาคม ค.ศ. 2016 ซึ่งรู้จักกันในชื่อของ TNA Legends Championship และต่อมาได้ใช่ชื่อ TNA Global Championship และ TNA Television Championship

และเข็มขัดแชมป์นี้ยังปรากฏอยู่ในสมาคม Global Force Wrestling ซึ่งเป็นสมาคมความร่วมมือการแลกเปลี่ยนความสามารถของนักมวยปล้ำ
# ชิตณรงค์ วิเศษสมภาคย์
ชิตณรงค์ วิเศษสมภาคย์  เป็นนักแสดงชาวไทย เกิดวันที่ 8 พฤศจิกายน พ.ศ. 2530 จบการศึกษาทางด้านวิศวเครื่องกล จากสถาบันเทคโนโลยีนานาชาติสิรินธร (SIIT) มหาวิทยาลัยธรรมศาสตร์ ภาคอินเตอร์ เริ่มเป็นที่รู้จักในวงการบันเทิงจากรายการเรียลลิตี้ The Bachelor Thailand ศึกรักสละโสด ซีซั่น 1เปิดตัว ‘หนุ่มโสดไฮโซ' ที่ ‘ผู้หญิง’ ต้องแย่ง!! ในปี พ.ศ. 2559

ปัจจุบันชิตณรงค์ ดำรงตำแหน่งรองผู้จัดการฝ่ายขาย บริษัท บริษัท สหพีร์ เอ็นจิเนียริ่ง จำกัด ควบคู่ไปกับงานในวงการบันเทิง

 ประวัติ 

ชิตณรงค์ วิเศษสมภาคย์ เกิดเมื่อวันที่ 8 พฤศจิกายน พ.ศ. 2530 หลังจากจบชั้นมัธยมศึกษาตอนปลายที่โรงเรียนอัสสัมชัญ ชิตณรงค์สอบคัดเลือกได้ที่จุฬาลงกรณ์มหาวิทยาลัยแต่ไม่ใช่คณะที่ชอบ จึงไปสอบเข้าที่ ‘เอสไอไอที’ จบการศึกษาทางด้านวิศวกรรมเครื่องกล สถาบันเทคโนโลยีนานาชาติสิรินธร มหาวิทยาลัยธรรมศาสตร์โพสต์ทูเดย์: ชิตณรงค์ วิเศษสมภาคย์ วิศวกรหนุ่มเจ้าเสน่ห์

ปัจจุบัน ชิตณรงค์ดำรงตำแหน่งรองผู้จัดการฝ่ายขาย บริษัท สหพีร์ เอ็นจิเนียริ่ง จำกัด ซึ่งเป็นบริษัทของครอบครัว ควบคู่ไปกับงานในวงการบันเทิง โดยเริ่มเป็นที่รู้จักในวงการบันเทิงจากการติด 1 ใน 50 หนุ่ม CLEO 50 Most Eligible Bachelors 2015 ชมความหล่อให้ตาแฉะ! ซูมชัดๆ 50 หนุ่มคลีโอ ใครโดนใจสุด ในปีพ.ศ. 2558 และหนุ่มโสดคนแรกจากรายการเรียลริตี้ The Bachelor Thailand ศึกรักสละโสด ซีซั่น 1เปิดตัว ‘หนุ่มโสดไฮโซ' ที่ ‘ผู้หญิง’ ต้องแย่ง!! ซึ่งออกอากาศในปี พ.ศ. 2559 งานอดิเรกยามว่างคือการเลี้ยงสัตว์ เช่น สุนัข แมว ปลา และเต่าโพสต์ทูเดย์: ชิตณรงค์ วิเศษสมภาคย์ วิศวกรหนุ่มเจ้าเสน่ห์

 ผลงาน 

 รายการเรียลลิตี้ 
 ปี  รายการ  สถานีโทรทัศน์  วัน - เวลาออกอากาศ2559 The Bachelor Thailand ศึกรักสละโสด ซีซั่น 1เปิดตัว ‘หนุ่มโสดไฮโซ' ที่ ‘ผู้หญิง’ ต้องแย่ง!!  ช่อง one 31   ทุกวันเสาร์ เวลา 20.00 น.(27 สิงหาคม - 24 ธันวาคม)

 ละครโทรทัศน์ 
 ปี  เรื่อง  บทบาท ออกอากาศ 2560  แต่ปางก่อน  ไชยยศ ช่องวัน 31 ดอกแก้วกาหลง  วสันต์2561 วิมานจอเงิน  ชาตรี สงครามนักปั้น  ชิตณรงค์ วิเศษสมภาคย์ (ปั้น) (รับเชิญ) นางสาวไม่จำกัดนามสกุล  ภู (รับเชิญ) 2562  แก้วขนเหล็ก  สุทิน  ลูกกรุง  สมบัติ  2563   รักแลกภพ  ชวิน 2564  จิตสังหาร  ชนแดน พิเศษวงศ์ (หัวหน้าพรรคอายตนะ) (รับเชิญ)

 ซิตคอม 
 ปี  เรื่อง  บทบาท  สถานีโทรทัศน์2560 – 2561  เสือ ชะนี เก้ง  เต้ย ธรรมภาค (รับเชิญ) ช่องวัน
# คาโซกุ
200px|right|thumb|คาโซกุ, ภาพหมู่
ขุนนางญี่ปุ่น หรือที่เรียกว่า คาโซกุ  เป็นชนชั้นขุนนางของจักรวรรดิญี่ปุ่น ปรากฏอยู่ระหว่าง 1869 ถึง 1947 ซึ่งหลังปี 1884 ได้พัฒนาเป็นระบบขุนนางสืบตระกูลเหมือนในยุโรป ระบบนี้เริ่มขึ้นจากกลุ่มคนที่เรียกว่า คุเงะ (公家) ซึ่งเป็นเหล่าข้าราชสำนักที่สูญเสียอิทธิพลไปหลังญี่ปุ่นถูกปกครองโดยโชกุน คุเงะเหล่านี้ได้ร่วมล้มล้างระบอบโชกุนและฟื้นฟูระบอบจักรพรรดิได้สำเร็จในปี ค.ศ. 1868Peter Francis Kornicki, The emergence of the Meiji state (1998), p. 115 หลังจากได้รัฐบาลใหม่ที่มีองค์จักรพรรดิเป็นศูนย์กลาง รัฐบาลใหม่ก็แต่งตั้งคุเงะเหล่านี้เข้าไปกำกับดูแลกรมทั้งเจ็ดซึ่งตั้งขึ้นมาใหม่

25 กรกฎาคม ค.ศ. 1869 รัฐบาลใหม่ซึ่งนิยมตะวันตกทำการจัดตั้งระบบชนชั้นและจำแนกพลเมืองออกเป็นสามชนชั้นได้แก่ คาโซกุ (ขุนนาง), ชิโซะกุ (อดีตซามูไร) และ เฮมิน (สามัญชน) โดยคนในชนชั้นขุนนางประกอบด้วยบรรดาคุเงะและอดีตไดเมียว ซึ่งในขณะนั้นมีตระกูลคุเงะและอดีตไดเมียวอยู่ทั้งสิ้น 427 ตระกูล และมีมากที่สุดถึง 1,016 ตระกูลในปี 1944Kodansha Encyclopedia of Japan, p. 1194.

thumb|right|200px|จักรพรรดิเมจิทรงเปิดสมัยประชุมสภาขุนนาง ค.ศ. 1890
ในช่วงแรก ขุนนางทุกคนที่ไม่ใช่ผู้ดำรงตำแหน่งทางการเมืองจะต้องพำนักอยู่ภายในโตเกียวเท่านั้น จนเมื่อมีการตั้งระบบเบี้ยหวัดรายเดือนขึ้นมาในปลายปี 1869 ทำให้คาโซกุจำนวนมากยอมทิ้งตำแหน่งทางการเมือง ต่อมาหลังอิโต ฮิโรบูมิ รัฐมนตรีว่าการกระทรวงมหาดไทยกลับจากการเยือนยุโรป ก็มีการผลักดันและตราพระราชบัญญัติขุนนาง ค.ศ. 1884 ซึ่งจะมอบบรรดาศักดิ์ขุนนางให้แก่บุคคลผู้มีความโดดเด่นในการทำคุณให้แก่ประเทศ รัฐบาลกำหนดยศขุนนางเป็นห้าขั้น เหมือนบรรดาศักดิ์อังกฤษ คือ:

 เจ้าชาย (公爵 โคชะกุ ตรงกับยศขุนนางชั้น "กง" ของจีน)
 มาร์ควิส (侯爵 โคชะกุ ตรงกับยศขุนนางชั้น "โหว" ของจีน)
 เคานต์ (伯爵 ฮักชะกุ ตรงกับยศขุนนางชั้น "ป๋อ" ของจีน)
 ไวเคานต์ (子爵 ชิชะกุ ตรงกับยศขุนนางชั้น "จื่อ" ของจีน)
 บารอน (男爵 ดันชะกุ ตรงกับยศขุนนางชั้น "หนาน" ของจีน)

พระบรมวงศ์ชั้นชินโนและไนชินโนส่วนมากจะได้รับการเฉลิมพระยศเป็น เจ้าราชสกุล (宮 มิยะ) ซึ่งเทียบเท่ากับดยุกในราชวงศ์อังกฤษ หรือเจ้านายทรงกรมของไทย ในขณะที่ประมุขของห้าราชสกุลในเครือฟุจิวะระ (ราชสกุลโคโนเอะ, ทากาสึกาซะ, คุโจ, อิชิโจ และ นิโจ) มีบรรดาศักดิ์เป็นเจ้าชายเช่นกัน ส่วนประมุขของตระกูลคุเงะอื่นๆจะได้เป็นมาร์ควิส นอกจากนี้ยังมีการพระราชทานบรรดาศักดิ์เป็นกรณีพิเศษด้วย เช่นประมุขของตระกูลโทกูงาวะก็มีบรรดาศักดิ์เป็นเจ้าสืบตระกูล 

ระบบขุนนางญี่ปุ่นมีความแตกต่างจากระบบขุนนางในยุโรปจุดหนึ่งตรงที่ว่า การสืบตระกูลในยุโรปจะยึดถือตามสิทธิของบุตรหัวปีเป็นหลักและต้องเป็นทายาทตามกฎหมาย แต่ในญี่ปุ่นนั้นไม่จำเป็นเสมอไป บุตรนอกกฎหมายสามารถสืบตระกูลและทรัพย์สิน เพื่อป้องกันการล่มสลายของสายตระกูล นอกจากนี้ ประมุขตระกูลอาจรับเอาทายาทบุญธรรมมาจากตระกูลอื่นก็ได้ (ซึ่งนิยมทำกันบ่อย) โดยไม่จำเป็นว่าตระกูลทั้งสองต้องมีความเกี่ยวข้องกันแต่อย่างใด ทายาทบุญธรรมมีสิทธิเหมือนกับทายาททางสายเลือดทุกประการ

หลังญี่ปุ่นพ่ายแพ้ในสงครามโลกครั้งที่สอง สหรัฐอเมริกาได้ยกเลิกรัฐธรรมนูญฉบับเดิมและร่างรัฐธรรมนูญฉบับใหม่ขึ้นบังคับใช้ในปี ค.ศ. 1946 รัฐธรรรมนูญฉบับใหม่นี้ได้ยกเลิกบรรดาศักดิ์ทั้งหมดของบุคคลที่ไม่ใช่พระราชวงศ์ชั้นสูง
# การเขียนข่าวแทบลอยด์
การเขียนข่าวแทบลอยด์  เป็นแนวการเขียนข่าวที่เน้นเรื่องราวด้านอาชญากรรมที่ดึงดูดใจ, การเขียนคอลัมน์กอสซิป เกี่ยวกับบุคคลมีชื่อเสียงและนักกีฬาดัง, ข่าวอาหารขยะและการดูดวง ถึงแม้ว่าจะเกี่ยวข้องกับหนังสือพิมพ์แท็บลอยด์ แต่ไม่ใช่ว่าหนังสือพิมพ์ที่เขียนข่าวแนวนี้ทุกเล่มจะมีขนาดเท่าหนังสือพิมพ์แทบลอยด์ และไม่ใชว่าหนังสือพิมพ์ที่มีขนาดเท่าแทบลอยด์จะเป็นหนังสือพิมพ์แทบลอยด์

การเขียนข่าวแทบลอยด์มักมุ่งประเด็นไปที่ชีวิตส่วนตัวของคนดัง อย่างกิจกรรมทางเพศ การใช้ยาเสพติด ในหลายกรณี ผู้มีชื่อเสียงจะฟ้องร้องการใส่ร้าย ที่ให้เนื้อหาทำลายชื่อเสียง
# จอร์จ เอ็ม. เด็นนิสัน
จอร์จ มาร์เชล เด็นนิสัน (11 สิงหาคม ค.ศ. 1935 – 3 มกราคม ค.ศ. 2017) เป็นประธานมหาวิทยาลัยมอนตานา ตั้งแต่ปี ค.ศ. 1990 จนกระทั่งเกษียณในปี ค.ศ. 2010
# ออริเจน
ออริเจน (; , Ōrigénēs)The New Catholic Encyclopedia (Detroit: Gale, 2003). ISBN 978-0-7876-4004-0 เป็นนักพรตและนักเทววิทยาชาวอะเล็กซานเดรีย ผู้มีบทบาทสำคัญในศาสนาคริสต์ยุคแรก ผลงานของเขาแสดงถึงการวิจารณ์ตัวบท นัยวิเคราะห์คัมภีร์ไบเบิล อรรถปริวรรตศาสตร์ ปรัชญา และการใช้ชีวิตทางศาสนา และถือเป็นผู้มีอิทธิพลมากที่สุดต่อวิถีพรตนิยมในศาสนาคริสต์ยุคแรก

ออริเจนไม่ได้รับการประกาศเป็นนักบุญอย่างปิตาจารย์ท่านอื่น ๆ เพราะคำสอนบางอย่างของเขาขัดกับคำสอนของเปาโลอัครทูตและยอห์นอัครทูต เช่น สอนว่าวิญญาณมีอยู่ก่อนการปฏิสนธิ สิ่งสร้างทั้งหมด (อาจรวมถึงปีศาจ) จะคืนดีกับพระเป็นเจ้าในวาระสุดท้าย reprinted in  พระบุตรมีสถานะต่ำกว่าพระเจ้าพระบิดา เป็นต้น ซึ่งคำสอนเหล่านี้ศาสนาคริสต์กระแสหลักไม่ยอมรับ
# เยื่อแขวนลำไส้
เยื่อแขวนลำไส้ (เมซันเทรี) เป็นเยื่อบุช่องท้องสองทบที่ยึดลำไส้กับผนังท้อง คำว่า mesentery ใช้กับลำไส้เล็กและ mesenteric organ บางครั้งใช้หมายถึงเยื่อแขวนลำไส้ที่เหลือซึ่งรวมเยื่อแขวนลำไส้ใหญ่ (mesocolon) เยื่อแขวนไส้ติ่ง (mesoappendix) เยื่อแขวนไส้ใหญ่ส่วนคด (mesosigmoid) และเยื่อแขวนไส้ตรง (mesorectum) การจำแนกชนิดของมันเปลี่ยนเป็นอวัยวะหลังมีการวิจัยโดยมหาวิทยาลัยลิเมอริค 

การสอนดั้งเดิมอธิบายเยื่อแขวนลำไส้ใหญ่ว่าเป็นโครงสร้างแยกส่วนกับส่วนดังกล่าวทั้งหมด คือ เยื่อแขวนลำไส้ใหญ่ส่วนขึ้น ขวาง ลงและไส้ใหญ่ส่วนคด เยื่อแขวนไส้ติ่งและเยื่อแขวนไส้ตรง โดยที่มีที่เกาะปลายสิ้นสุดแยกกันเข้าผนังท้องหลัง ในปี 2555 หลังการตรวจด้วยกล้องจุลทรรศน์และกล้องจุลทรรศน์อิเล็กตรอนอย่างละเอียด พบว่าเยื่อแขวนลำไส้ใหญ่เป็นโครงสร้างต่อเนื่องเดียวซึ่งตั้งต้นจากส่วนโค้งลำไส้เล็กส่วนต้นและลำไส้เล็กส่วนกลาง (duodenojejunal flexure) และลากไประดับเยื่อแขวนไส้ตรงส่วนปลาย มโนทัศน์ที่ง่ายขึ้นนี้ทำให้มีความก้าวหน้าอย่างสำคัญในการผ่าตัดลำไส้ใหญ่และไส้ตรงแง่ต่าง ๆ นอกจากนี้ยังมีความหมายต่อวิทยาศาสตร์ที่เกี่ยวข้องกับการผ่าตัด กายวิภาคศาสตร์และการเจริญด้วย
# โรงแรมผี (ภาพยนตร์ พ.ศ. 2518)
โรงแรมผี เป็นภาพยนตร์ไทยแนวสยองขวัญปี 2518 สร้างจากนวนิยายชื่อเดียวกันของพันตำรวจโทอรรถ อรรถจินดา เข้าฉายครั้งแรกเมื่อวันที่ 6 กันยายน 2518 จากการกำกับของ แสนยากร และ สมวงศ์ ทิมบุญธรรม นำแสดงโดยนาท ภูวนัย และปิยะมาศ โมนยะกุล

 เรื่องย่อ 
เรื่องราวของกลุ่มคนที่นำโดย วิสูตร (นาท), ปัทมา (ปิยะมาศ), ปริญญา (สายัณห์), มยุรี (มยุรฉัตร), ผู้กองชิงชัย (ชนะ) และไอ้น้อย (บู๊) ซึ่งต้องหาทางกำจัดวิญญาณร้ายของ หลวงนฤบาลบุรีรักษ์ (ฑัต) ที่ออกอาละวาดไล่ฆ่าผู้คนภายในโรงแรมบางละมุง

 นักแสดง 
 นาท ภูวนัย – วิสูตร
 ปิยะมาศ โมนยะกุล – ปัทมา/สารภี
 สายัณห์ จันทรวิบูลย์ – ปริญญา
 มยุรฉัตร เหมือนประสิทธิเวช – มยุรี
 มานพ อัศวเทพ – ปั้น
 ครรชิต ขวัญประชา – เปลื้อง
 ชนะ ศรีอุบล – ผู้กองชิงชัย
 ฑัต เอกฑัต – หลวงนฤบาลบุรีรักษ์
 บู๊ วิบูลย์นันท์ – น้อย
 ชูศรี มีสมมนต์ 
 ล้อต๊อก

 นักแสดงรับเชิญ 
 เมตตา รุ่งรัตน์ – เฉิดโฉม
 แพน บรเพ็ด – ปราโมทย์
 สีเทา เพ็ชรเจริญ – หมอผี
# SS
SS, S.S., Ss, Ss., หรือ ss อาจหมายถึง
 เอสเซทท์ (ß)
 ชุทซ์ชตัฟเฟิล (Schutzstaffel)
 ความเร็วชัตเตอร์ (shutter speed)
 ซัมซุง
 เซกา แซตเทิร์น
# ฟุตบอลดิวิชัน 3 ฤดูกาล 2559 กลุ่มภาคใต้
ฟุตบอลดิวิชัน 3 ฤดูกาล 2559 กลุ่มภาคใต้ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4

 สโมสร 
 สโมสร  จังหวัดเมืองคอน ยูไนเต็ด  นครศรีธรรมราชสุไหงปาดี  นราธิวาส สุราษฎร์ธานี ยูไนเต็ด  สุราษฎร์ธานี นิวบอล สตูล  สตูล

รอบแรก
การแข่งขันในรอบแรก ทำการแข่งขันระหว่างวันที่ 23–27 ธันวาคม พ.ศ. 2559 โดยแข่งขันกันแบบพบกันหมด เพื่อหา 2 ทีมที่มีคะแนนสูงที่สุด เข้าไปชิงชนะเลิศ

หลังจากแข่งขันในรอบแรกเสร็จสิ้น ผลปรากฏว่าทุกทีมมีคะแนนเท่ากันหมด จึงต้องทำการคัดเลือกหา 2 ทีม ที่จะเข้าไปชิงชนะเลิศด้วยวิธีการจับฉลาก โดยทีมที่ผ่านเข้าไปชิงชนะเลิศด้วยวิธีการจับฉลากคือ สุราษฎร์ธานี ยูไนเต็ด และ สุไหงปาดี เอฟซี

{|
|-
|
สโมสรแข่งชนะเสมอแพ้ได้เสียผลต่างคะแนนหมายเหตุสุราษฎร์ธานี ยูไนเต็ด30303303ผ่านเข้าไปชิงชนะเลิศสุไหงปาดี เอฟซี30301103ผ่านเข้าไปชิงชนะเลิศนิวบอล สตูล30301103ตกรอบเมืองคอน ยูไนเต็ด30301103ตกรอบ

รอบชิงชนะเลิศ
# โปเกมอน (บริษัท)
thumb|right|ทางเข้าของบริษัท โปเกมอน จำกัด โตเกียว
บริษัท โปเกมอน จำกัด  เป็นบริษัทสัญชาติญี่ปุ่น ที่มีหน้าที่รับผิดชอบด้านการตลาดและการออกใบอนุญาตแฟรนไชส์โปเกมอน ได้ก่อตั้งเมื่อ พ.ศ. 2541 (ค.ศ. 1998) เริ่มแรกทำธุรกิจผ่านการลงทุนร่วมกันโดยสามธุรกิจการถือครองลิขสิทธิ์ในโปเกมอน ได้แก่ นินเท็นโด, เกมฟรีก, และ ครีเชอส์ สำนักงานใหญ่ตั้งอยู่ที่ รปปงงิฮิลส์โมริทาวเวอร์ รปปงงิ, เขตมินาโตะ ประเทศญี่ปุ่น

ประวัติ
# ยุทธการที่ปลาศี
ยุทธการที่ปลาศี  เป็นการต่อสู้ระหว่างบริษัทอินเดียตะวันออกของอังกฤษกับแคว้นเบงกอลของจักรวรรดิโมกุลที่มีฝรั่งเศสหนุนหลัง การต่อสู้เกิดขึ้นในภาคเบงกอลซึ่งอยู่ทางตะวันออกของอินเดียในวันที่ 23 มิถุนายน ค.ศ. 1757 ซึ่งกองทัพของบริษัทได้รับชัยชนะขาดลอยเหนือกองทัพโมกุล เป็นผลให้จักรวรรดิโมกุลต้องเสียดินแดนในเบงกอลให้แก่บริษัทอินเดีย เป็นจุดเริ่มต้นการยึดครองอนุทวีปอินเดียของสหราชอาณาจักร ซึ่งสหราชอาณาจักรสามารถยึดครองอนุทวีปอินเดียได้ทั้งหมดในอีกหนึ่งร้อยปีข้างหน้า

ก่อนการปะทะนั้น เบงกอลมีขุนนางผู้ปกครองคือ ศรีรัช อุดดอลา ตำแหน่งเจ้าพระยาเบงกอล ซึ่งขึ้นปกครองมายังไม่ถึงปี เขาได้มีคำสั่งให้อังกฤษยุติการขยายป้อมปราการของอังกฤษ และได้ส่งทหารเข้าโจมตีเมืองกัลกัตตาซึ่งอยู่ในบังคับของอังกฤษและสังหารหมู่นักโทษชาวอังกฤษในคุกใต้ตินของกัลกัตตา อังกฤษจึงส่งกำลังเสริมของพันเอกรอเบิร์ต ไคลฟ์ และนายพลเรือชาลส์ วัตสัน จากเมืองมัทราสสู่แคว้นเบงกอลเพื่อทวงคืนเมืองกัลกัตตา ในวันที่ 23 มีนาคม พันเอกไคลฟ์และนายพลเรือวัตสันได้นำกองเรือไปโจมตีป้อมปราการของฝรั่งเศสซึ่งอยู่ใกล้กับกัลกัตตาด้วย และพันเอกไคลฟ์ได้แอบเจรจากับ มีร์ จาฟาร์ หนึ่งในผู้บัญชาการกองทัพเบงกอลซึ่งกุมกำลังหลัก โดยให้สินบนว่าจะตั้งเขาเป็นเจ้าพระยาเบงกอลและจะให้เงินจำนวนหนึ่งหากในสนามรบเขานำกองทหารของเขาเข้าสนับสนุนอังกฤษ

ยุทธการที่ปลาศีเริ่มขึ้นในบริเวณที่เรียกว่าปลาศีริมตลิ่งแม่น้ำภาหิรัฐในภาคเบงกอล ประมาณ 150 กิโลเมตรทางเหนือของเมืองกัลกัตตา ท้ายที่สุด จากการแปรพักตร์ของมีร์ จาฟาร์ กองทหารอังกฤษก็ได้รับชัยชนะเหนือกองทัพเบงกอลและเข้ายึดคืนกัลกัตตา บริษัทฯได้ตั้ง มีร์ จาฟาร์ เป็นเจ้าพระยาเบงกอลคนใหม่ การปะทะครั้งนี้กองทัพแขกนั้นมีกำลังพลมากกว่า 50,000 นาย กลับถูกพิชิตโดยกองทหารเพียง 3,000 นายของพันเอกไคลฟ์ การปะทะกินเวลา 11 ชั่วโมง
# สะพานเป่ย์ผานเจียง
สะพานเป่ย์ผานเจียง  เป็นสะพานขึงแห่งหนึ่งในประเทศจีน เปิดใช้ในปลายปี ค.ศ. 2016  สะพานเป่ย์ผานเจียงเป็นสะพานข้ามระหว่างช่องเขาข้ามแม่น้ำหนี่จู หรือแม่น้ำเป่ย์ผาน ได้ชื่อว่าเป็นสะพานขึงที่มีความสูงที่สุดในโลก ด้วยความสูง 565 เมตร

สะพานเป่ย์ผานเจียง มีความยาว 1.328 กิโลเมตร มีช่องทางการจราจรแบ่งออกเป็น 4 ช่อง ตัวสะพานมีสายเคเบิลขึงโยงกับหอคอย 2 หอ ทำหน้าที่พยุงสะพาน โดยมีค่าความเบี่ยงเบน 5 มิลลิเมตร เชื่อมระหว่างเมืองเซวียนเวย์ ในจังหวัดฉวี่จิ้ง มณฑลยูนนาน กับอำเภอฉุ่ยเฉิง ในมณฑลกุ้ยโจว ทางตะวันตกเฉียงตอนใต้ของจีน ช่วยในการย่นระยะเวลาการเดินทางได้ถึง 4 ชั่วโมง

สร้างเสร็จในเดือนกันยายน ค.ศ. 2016 และเปิดใช้อย่างเป็นทางการในปลายปีเดียวกัน โดยใช้เวลาก่อสร้างนาน 3 ปี   ใช้งบประมาณ 150 ล้านเหรียญสหรัฐ (ประมาณ 5,244 ล้านบาท)หน้า 7 โลกาภิวัฒน์ GLOBALIZATION, จีนเปิดใช้สะพานขึงสูงที่สุดในโลก. "โลกโศภิณ". ไทยรัฐปีที่ 68 ฉบับที่ 21534: วันพฤหัสบดีที่ 5 มกราคม พ.ศ. 2560 ขึ้น 8 ค่ำ เดือน 2 ปีวอก

thumb|สะพานเป่ย์ผานเจียงระหว่างก่อสร้าง
อ้างอิง

แหล่งข้อมูลอื่น

เป่ย์ผ่านเจียง
เป่ย์ผานเจียง
หมวดหมู่:สิ่งก่อสร้างในมณฑลยูนนาน
หมวดหมู่:สิ่งก่อสร้างในมณฑลกุ้ยโจว
# วัดเชตวัน (จังหวัดลำปาง)
วัดเชตวัน ลำปาง เลขที่ 58 ตั้งอยู่ ตำบลหัวเวียง อำเภอเมืองลำปาง จังหวัดลำปาง สังกัดคณะสงฆ์ธรรมยุติกนิกาย ที่ดินตั้งวัดมีเนื้อที่ 2 ไร่ 3 งาน 75 ตารางวา มีพระอุโบสถ พระเจดีย์ และมีอาคารหอจินดา กรมมหาเถระสมเด็จพระพุทธปาพจนบดี 96 พรรษา เป็นอาคารเรียนสถาบันพลังจิตตานุภาพ สาขา 22 และวัดเชตวันได้สร้างขึ้นเมื่อ พ.ศ. 2417 ได้รับพระราชทานวิสุงคามสีมาวันที่ 31 มกราคม พ.ศ. 2505 สิ่งก่อสร้างในวัดเชตวัน เป็นรูปแบบสถาปัตยกรรมสมัยใหม่ 

สิ่งน่าสนใจของวัดนี้อยู่ที่พระประธาน ศิลปะเชียงแสนที่มีพุทธลักษณะงดงาม พระประธานที่ประดิษฐานอยู่ภายในโบสถ์ เป็นพระพุทธรูปสมัยเชียงแสนปางมารวิชัย พระพักตร์ค่อนข้างยาวรี มีเปลวพระศกคล้ายเปลวไฟบนพระเศียร ที่ฐานประธานมีพระพุทธรูปสำริดสมัยเชียงแสนประดิษฐานอยู่หลายองค์ สันนิษฐานว่ามีอายุเก่ากว่าพระประธาน เพราะเปลวพระศกเป็นมุ่นมวยผม แทนที่จะเป็นเปลวไฟอย่างพระประธาน และมองจากภายนอกจะเห็นว่าวัดเชตวันสร้างขึ้นมาในยุคหลัง ๆ มีพระอุโบสถแตกต่างจากวัดทั่วไป เป็นสถาปัตยกรรมแบบผสมผสานระหว่างอินเดียกับพม่า 

 ศิลปกรรม 
thumb|left|ภายในพระอุโบสถ์วัดเชตวันลำปาง|177x177px

 พระอุโบสถ 
พระประธานที่ประดิษฐานอยู่ภายในโบสถ์ เป็นพระพุทธรูปสมัยเชียงแสนปางมารวิชัย พระพักตร์ค่อนข้างยาวรี มีเปลวพระศกคล้ายเปลวไฟบนพระเศียร ที่ฐานประธานมีพระพุทธรูปสำริดสมัยเชียงแสนประดิษฐานอยู่หลายองค์ สันนิษฐานว่ามีอายุเก่ากว่าพระประธาน เพราะเปลวพระศกเป็นมุ่นมวยผม แทนที่จะเป็นเปลวไฟอย่างพระประธาน และภายนอกโบสถ์วิหารเป็นการก่อสร้างสภาปัตยกรรมผสมมสานระหว่างอินเดียกับพม่า 

พิธีทางศาสนา ในทุก ๆ วันพระแรม 8 ค่ำ และแรม 15 ค่ำ ทางวัดเชตวันจะมีกิจกรรมทำบุญตักบาตรและฟังพระธรรมเทศนาอยู่เป็นประจำ

thumb|left|พระยืนด้านหน้าวัดเชตวันลำปาง|177x177px

พระยืน
พระยืนหรือเรียกอีกชื่อหนึ่งว่าพระสุคโตพุทโธ เป็นพระปางลีลาถูกสร้างขึ้นในวันจันทร์ที่ 24 พฤษภาคม พ.ศ. 2519 โดยพระครูบรรพตสมานคุณ เจ้าอาวาสวัดเชตวัน ลำปางในสมัยนั้นเป็นผู้ออกแบบและปั้นรูปทรง
# สมเด็จพระสีสุวัตถิ์ ชีวันมุนีรักษ์
สมเด็จพระสีสุวัตถิ์ ชีวันมุนีรักษ์ (, Sisowath Chivan Monirak) ที่ปรึกษาในพระองค์พระมหากษัตริย์ (องคมนตรี) แห่งราชอาณาจักรกัมพูชา อดีตรองประธานพฤฒสภาแห่งราชอาณาจักรกัมพูชา และอดีตนักแสดงสมทบจากภาพยนตร์เรื่อง The Killing Fields (ทุ่งสังหาร)420

 พระประวัติ 

สมเด็จพระสีสุวัตถิ์ ชีวันมุนีรักษ์ ประสูติเมื่อวันที่ 1 กุมภาพันธ์ ค.ศ. 1936 (พ.ศ. 2478) ณ พระบรมราชวังจตุมุขสิริมงคล กรุงพนมเปญ ราชอาณาจักรกัมพูชาในอารักขาของฝรั่งเศส พระองค์ทรงเป็นพระราชโอรสพระองค์ที่ 13 ในพระบาทสมเด็จพระสีสุวัตถิ์ มุนีวงศ์ โดยมีคุณพระแม่นางบุษปนรลักษมีเป็นพระราชมารดา ทรงมีฐานะเป็นพระปิตุลาในพระบาทสมเด็จพระนโรดม สีหนุ และนับเนื่องเป็นพระอัยกาในพระบาทสมเด็จพระบรมนาถนโรดม สีหมุนี

 พระอิสริยยศ 
พระองค์ได้รับพระราชทานพระอิสริยยศทรงกรมเป็น เสด็จกรมขุนสีสุวัตถิ์ ชีวันมุนีรักษ์ เมื่อวันที่ 8 กันยายน ค.ศ. 2000 (พ.ศ. 2543) และได้รับพระราชทานเลื่อนพระอิสริยยศเป็นสมเด็จพระสีสุวัตถิ์ ชีวันมุนีรักษ์ เมื่อเดือนสิงหาคม ค.ศ. 2004 (พ.ศ. 2547)

 สิ้นพระชนม์ 
สมเด็จพระสีสุวัตถิ์ ชีวันมุนีรักษ์ ประชวรสิ้นพระชนม์เมื่อวันที่ 28 ธันวาคม ค.ศ. 2016 (พ.ศ. 2559) เวลา 10.45 น. ตรงกับวันแรม 14 ค่ำ เดือนมิคสิระ (เดือนอ้าย) ปีวอก อัฐศก จุลศักราช 1378 สิริรวมพระชนมายุได้ 80 พรรษา ด้วยโรคประจำพระองค์ ทัังนี้ทรงเข้ารับการรักษาพระองค์ ณ โรงพยาบาลรอยัลพนมเปญ (Royal Phnom Penh Hospital) ก่อนการสิ้นพระชนม์ 3 เดือน แต่ต่อมาได้ทรงย้ายกลับไปรักษาพระองค์ที่ตำหนักของพระองค์ และก่อนที่จะสิ้นพระชนม์ 3 วัน พระมหาวีรกษัตรีย์นโรดม มุนีนาถ สีหนุ พระวรราชมารดา ได้เสด็จพระราชดำเนินมาเยี่ยมพระอาการของพระองค์

พระศพของพระองค์ได้ตั้งบำเพ็ญพระกุศล ณ วัดปทุมวดีราชวราราม กรุงพนมเปญ และได้รับพระราชทานเพลิงพระศพจากพระบาทสมเด็จพระบรมนาถนโรดม สีหมุนี และพระมหาวีรกษัตรีย์นโรดม มุนีนาถ สีหนุ พระวรราชมารดา เมื่อวันที่ 4 มกราคม ค.ศ. 2017 (พ.ศ. 2560) ตรงกับวันขึ้น 7 ค่ำ เดือนปุสสะ (เดือนยี่) ปีวอก อัฐศก จุลศักราช 1378

 ผลงานการแสดงภาพยนตร์ 
สมเด็จพระสีสุวัตถิ์ ชีวันมุนีรักษ์ ทรงมีผลงานการแสดงภาพยนตร์ในพระนามแฝง "Monirak Sisowath" ดังนี้
 The Mission - ค.ศ. 1986
 The Killing Fields (ทุ่งสังหาร) - ค.ศ. 1984
# เดวิด ทอมป์สัน (พ่อครัว)
เดวิด ทอมป์สัน  เป็นพ่อครัว เจ้าของภัตตาคาร และนักเขียนตำราอาหารชาวออสเตรเลียที่มีชื่อเสียงในการทำอาหารไทย

 ประวัติ 

หลังกลับมาจากการทำงานและใช้ชีวิตที่กรุงเทพเป็นเวลาหลายปี เดวิดสร้างชื่อเสียงของตนด้วยการเปิดภัตตาคาร Darley Street Thai ที่ซิดนีย์ใน ค.ศ. 1992 จากนั้นเขาจึงเปิดภัตตาคาร Sailors Thai ที่เมืองเดียวกันใน ค.ศ. 1995 ความสำเร็จจากภัตตาคารเหล่านี้ทำให้ Christina Ong ผู้จัดการโรงแรมชาวสิงคโปร์ ขอให้เขาเปิดภัตตาคารในโรงแรมสาขาหนึ่งของโรงแรม COMOhttp://www.starchefs.com/cook/chefs/bio/david-thompson

ต่อมา เขาเปิดภัตตาคาร Nahm ที่โรงแรม The Halkin ลอนดอน ใน ค.ศ. 2001 และได้รับรางวัลมิชลินไกด์ ภานในเวลา 6 เดือนhttp://www.starchefs.com/cook/chefs/bio/david-thompson ทำให้เป็นภัตตาคารไทยร้านแรกที่ได้รับรางวัลนี้ เดวิดได้รับรางวัล "London Chef of the Year" ที่ the Carlton Evening Standard Food Awards ใน ค.ศ. 2003

ใน ค.ศ. 2010 เขาเปิด Nahm สาขาที่สองในโรงแรม the Metropolitan ซึ่งเป็นโรงแรมสาขาหนึ่งของ COMO Hotels group ในกรุงเทพ ใน ค.ศ. 2012 เดวิดปิดภัตตาคาร Nahm ในลอนดอนเพื่อมุ่งเน้นไปยังภัตตาคาร Nahm ในกรุงเทพ ใน ค.ศ. 2014 Nahm ถูกจัดให้เป็นภัตตาคารที่ดีที่สุดในเอเชีย และยังคงอยู่ใน 50 ภัตตาคารที่ดีที่สุดในโลกเป็นเวลา 7 ปีติดต่อกัน จากนั้น ภัตตาคาร Nahm ได้รับรางวัลมิชลินไกด์ใน ค.ศ. 2017 หลังมิชลินไกด์ได้รวมภัตตาคารจากไทยครั้งแรก

ใน ค.ศ. 2018 เดวิดออกจาก Nahm ในกรุงเทพและเปิดภัตตาคารไทยอีกร้านที่มีชื่อว่า Aaharn ในฮ่องกง อีกสองปีต่อมาเขากลับมาเปิดร้านอาหาร "อักษร" ในโครงการเซ็นทรัล ดิ ออริจินัล สโตร์ ริมถนนเจริญกรุง ซึ่งได้รับดาวมิชลินหนึ่งดวงในปี 2022, 2023, 2024 และ 2025

ชีวิตส่วนตัว
เดวิดเป็นเกย์และแต่งงานกับทนงศักดิ์ ยอดหวาย พันธมิตรทางธุรกิจชาวไทย

 หนังสือ 
เดวิดเขียนหนังสือ 3 เล่ม โดย Classic Thai Cuisine หนังสือเล่มแรก ตีพิมพ์ใน ค.ศ. 1993 หนังสือ Thai Food หนังสือที่สองที่มีรายการอาหารไทยที่ครอบคลุมทั้งประวัติศาสตร์และบทบาทในสังคม ตลอดจนสูตรอาหารและเมนูจำนวนมาก ตีพิมพ์ใน ค.ศ. 2002 ท้ายที่สุด เขาเขียนหนังสือ Thai Street Food หนังสือที่สามที่มีชุดสะสมสูตรอาหารข้างถนนที่เขาชื่นชอบ 100 เมนู
# จงป้า
จงป้า  ชื่อรอง เซวียนเกา เป็นนายพลที่อาศัยอยู่ในช่วงปลาย ราชวงศ์ฮั่นตะวันออก และ สมัยสามก๊ก ของจีน แรกเริ่มเดิมทีเขารับใช้ขุนศึก โตเกี๋ยม ตามมาด้วย ลิโป้ และในที่สุดก็ โจโฉ และทายาทของเขา ปีที่เกิดและเสียชีวิตของเขาไม่ได้มีการบันทึกไว้ แต่เขารับใช้รัฐ วุยก๊ก ในสมัยสามก๊กจนถึงรัชสมัยจักรพรรดิวุยก๊กองค์ที่สอง พระเจ้าโจยอย
# บุนเพ่ง
บุนเพ่ง ตามสำเนียงฮกเกี้ยน หรือ เหวิน พิ่ง ตามสำเนียงกลาง  เป็นขุนพลที่มีชีวิตอยู่ในปลายราชวงศ์ฮั่นตะวันออกและยุคสามก๊กของจีน ระหว่างดำรงตำแหน่งขุนพลภายใต้ขุนศึกโจโฉ เขาได้รับการยกย่องว่าเป็นผู้ปราบขุนพลกวนอู และปกป้องผลประโยชน์ของโจโฉในกังแฮ จากขุนศึกตะวันออก ซุนกวน